RESOLUCIÓN do 30 de xullo de 2015, da Secretaría Xeral do Medio Rural e Montes, pola que se dá publicidade das subvencións concedidas ao abeiro da Orde do 30 de decembro de 2014, pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2015 (Diario Oficial de Galicia número 15, do 23 de xaneiro de 2015).
Consellería do Medio Rural e do Mar — III. Outras disposicións — 14/08/2015

Consonte o artigo 15 da Lei 9/2007, do 13 de xuño, de subvencións de Galicia, no relativo á publicidade das subvencións concedidas, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, as persoas beneficiarias, a cantidade concedida e a finalidade ou as finalidades da subvención.
Igualmente, farano na correspondente páxina web oficial, nos termos previstos no artigo 13.4 da Lei 4/2006, do 30 de xuño, de transparencia e de boas prácticas na Administración pública galega, dentro dos cinco días seguintes ao da súa notificación ou publicación, con indicación unicamente da relación das persoas beneficiarias, o importe das axudas e a identificación da normativa reguladora.
Na súa virtude, o secretario xeral do Medio Rural e Montes, por delegación da conselleira,
Publicar no
Diario Oficial de Galicia
as subvencións concedidas ao abeiro da Orde do 30 de decembro de 2014, pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2015 (DOG nº 15, do 23 de xaneiro de 2015), con expresión dos termos que se recollen no anexo desta resolución.
Santiago de Compostela, 30 de xullo de 2015
– Convocatoria: as axudas aos plans de reestruturación e reconversión da viña en Galicia, foron convocadas pola Consellería do Medio Rural e do Mar para o exercicio orzamentario 2015, en réxime de concorrencia competitiva, ao abeiro da Orde do 30 de decembro de 2014, pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2015 (DOG nº 15, do 23 de xaneiro de 2015).
– Finalidades da subvención: as axudas aos plans de reestruturación e reconversión da viña en Galicia, ao abeiro da convocatoria 2015, aplicaranse só as superficies de viña con destino a produción de uva para vinificación para realizar algunha das seguintes actuacións:
a) Reconversión varietal.
b) Reimplantación de viñas.
c) Melloras das técnicas de xestión de viñas.
– Programa e crédito orzamentario: estas axudas fináncianse no marco da aplicación das medidas do programa de apoio ao sector vitivinícola español (PASVE 2014-2018) e impútanse con cargo á aplicación orzamentaria 12.22.713-C 772.1 dos orzamentos xerais da Comunidade Autónoma de Galicia para o ano 2015 (código de proxecto 2007 00437, da Consellería do Medio Rural e do Mar), cuxa dotación para o dito exercicio é de dous millóns de euros (2.000.000 de euros).
A Unión Europea (UE) participa, na súa totalidade, no dito financiamento destas axudas, a través do Fondo Europeo Agrícola de Garantía (100 % Feaga).
– Persoas beneficiarias e cantidade concedida na aprobación destas axudas: